Ceremonia de învestire a șefului Statului Major al Forțelor Aeriene, generalul-maior Leonard-Gabriel Baraboi, a avut loc luni, 27 mai, la sediul SMFA, în prezența ministrului apărării naționale, Angel Tîlvăr, și a șefului Statului Major al Apărării, generalul Gheorghiță Vlad.
Ministrul apărării naționale a salutat numirea în funcție a generalului-maior Baraboi și i-a urat succes în noua sa misiune. Angel Tîlvăr a amintit faptul că Forțele Aeriene se află în plină etapă de derulare a programului de înzestrare cu aeronave multirol F-16 și se pregătesc pentru cel mai important program de achiziții din istoria Armatei României, aeronavele de generația a V-a, F-35. De asemenea, ministrul a apreciat că este esențială operaționalizarea tuturor sistemelor de apărare antiaeriană Patriot.
„Sunt convins, domnule general-maior Baraboi, că veți reuși să mențineți pentru Forțele Aeriene Române cursul planificat și așteptat, cel care duce către atingerea statutului de categorie de forțe a secolului XXI, dotată cu tehnologie de ultimă generație, încadrată cu oameni cu înalte competențe în utilizarea acesteia, care au la dispoziție resursele de care au nevoie și, cel mai important, care sunt motivați să își îndeplinească la cele mai înalte standarde misiunile încredințate”, a declarat ministrul Angel Tîlvăr.
În cadrul festivității, șeful Statului Major al Apărării a prezentat principalele repere profesionale din biografia noului șef al Statului Major al Forțelor Aeriene, și i-a urat, la rândul său, succes în noua funcție. Generalul Vlad a subliniat că, în contextul procesului de consolidare accelerată a capacității defensive a Armatei României, „avem în derulare proiecte majore care privesc într-o măsură semnificativă Forțele Aeriene. Rolul dumneavoastră în derularea acestora este determinant. Urmați în continuare îndemnul poetului: cine crede în zbor e stăpân peste zare. Misiunea noastră comună este să păstrăm suveranitatea zării naționale”, a declarat șeful Statului Major al Apărării.
Cine este generalul Baraboi
General maior
BARABOI LEONARD-GABRIEL
Generalul-maior Leonard-Gabriel Baraboi s-a născut în localitatea Iaşi, judeţul Iaşi, în data de 23 septembrie 1974. A absolvit Liceul Militar ,,Dimitrie Cantemir” din Breaza în anul 1993. A urmat cursurile Institutului Militar de Aviaţie ,,Aurel Vlaicu” de la Boboc, pe care a absolvit-o în anul 1998. Şi-a continuat perfecţionarea prin absolvirea cursurilor de masterat şi a cursurilor postuniversitare. În domeniul studiilor civile, a absolvit Facultatea de Inginerie Aerospaţială, specialitatea Echipamente şi instalaţii de bord din cadrul Universităţii Politehnice din Bucureşti în anul 2000. Şi-a continuat cursul carierei îndeplinind funcţii ca pilot, instructor pentru securitatea zborului, comandant de patrulă, comandant escadrilă și comandant bază aeriană.
Generalul-maior Leonard-Gabriel Baraboi este căsătorit şi are un băiat.
STUDII:
1993 – Liceul Militar ,,Dimitrie Cantemir”, Breaza;
1998 – Institutul Militar de Aviaţie ,,Aurel Vlaicu”, Boboc;
1999 – Curs trecere pe avionul Mig-21 LanceR, 10 luni – România;
2000 – Universitatea Politehnică Bucureşti, Facultatea de inginerie aerospaţială, specialitatea Echipamente şi instalaţii;
2001 – Curs Formare Operatori Introducere, Validare şi Prelucrare Date pe Microcalculatoare Ibm-Pc;
2003 – Cursul avansat aviaţie naviganţi – România;
2004 – Battle Staff Training – Italia;
2004 – Curs de zbor pe căile aeriene civile, 1 lună – România;
2004 – Master în domeniul ,,Studii de securitate şi apărare”, în cadrul Universităţii Bucureşti, Facultatea de Sociologie şi Asistenţă Socială;
2005 – Curs de supravieţuire pentru piloţi, 2 săptămâni – Portugalia;
2005 – Curs postuniversitar ,,Management organizaţional” în cadrul Univ. Bacău, Facultatea de Inginerie;
2007 – Curs pregătire evaluatori TACEVAL – Turcia;
2008 – Curs teoretic de formarea instructorilor de zbor – România;
2010-2011 – Colegiul de comandă şi stat major al aviaţiei, Master în știință și artă militară operațională, Maxwell, Alabama – Statele Unite ale Americii;
2011 – Curs de terminologie militară specifică în limba engleză – Aviaţie – România;
2014 – Curs în domeniul politicilor de apărare și securității , seria IX – România;
2014 – Curs de specializare „Dreptul international în conflictele armate” seria a XI-a –România;
2015 – Curs ,,Introducere în NATO” – România;
2015 – Curs „ Managementul conflictelor și negocierea” – România;
2016-2017 – Colegiul de Război al US Air Force – Master în studii strategice – Maxwell, Alabama, Statele Unite ale Americii;
2018 – Curs de comunicare şi relaţii publice pentru comandanţii de mari unităţi şi comandamente;
2019 – Curs postuniversitar de perfecționare în domeniul securității și apărării naționale ” Securitate și bună guvernare” – Colegiul Național de Apărare, România;
2022 – Curs ”Integrarea Forțelor de Operații Speciale – Operații Speciale Întrunite” – România;
2022 – Master în Leadership strategic și transformare digitală – Italia;
2022 – Curs initial de instruire în domeniul managementului resurselor echipajului –Școala Superioară de Aviație Civilă, România;
2023 – Curs de psihologie aplicată în diplomație și relații internaționale în cadrul programului postuniversitar de formare și dezvoltare profesională continua, Facultatea de psihologie și științele educației, Universitate din București, România.
FUNCŢII ÎNDEPLINITE:
1998-2001 – Pilot MIG 21, Baza 95 Aeriană;
2001 – 2008 Pilot şef, Baza 95 Aeriană;
2008 – 2009 Instructor pentru securitatea zborului, Baza 95 Aeriană;
2009 – 2010 Locțiitor pentru instruire în zbor, Baza 95 Aeriană;
2010 – 2012 Comandant patrulă, Flotila 95 Aeriană;
2012 – 2017 Comandant Escadrilă, Şcoala de Aplicaţie pentru Forțe Aeriene;
2017 – 2017 Locțiitor al comandantului Bazei 95 Aeriană;
Decembrie 2017 – ianuarie 2022 Comandant Baza 95 Aeriană;
Ianuarie 2022 – aprilie 2023 Comandant Baza 71 Aeriană;
Aprilie 2023 – Locţiitor al şefului SMFA;
23 Mai 2024 – Șef al Statului Major al Forțelor Aeriene.
DATE DE ÎNAINTARE ÎN GRAD:
– 2023 – General-maior
– 2019 – General de flotilă aeriană
– 2015 – Comandor
– 2012 – Căpitan-comandor
– 2008 – Locotenent-comandor
– 2004 – Căpitan
– 2000 – Locotenent
– 1997 – Sublocotenent
DISTINCŢII ŞI DECORAŢII:
2007 – Emblema de Onoare a Forţelor Aeriene
2012 – Emblema de merit ,,În Serviciul Armatei României”, cls. a III-a
2013 – Medalia ,,The Army Commendation”
2013 – Semnul onorific ,,În Serviciul Patriei” pentru 15 ani de activitate
2014 – Emblema de Onoare a Statului Major General
2014 – Medalia NATO 5
2015 – Distincţia ,,Omul anului”
2016 – Titlul onorific de ,,Militar Veteran” pentru militari
2018 – Ordinul ,,Virtutea Aeronautică” în grad de cavaler
2018 – Semnul onorific ,, În Serviciul Patriei” pentru 20 de ani de activitate
2021 – Veteran din teatrele de operații
2021 – Emblema de Onoare a Forţelor Terestre
2021 – Emblema de merit ,,În Serviciul Armatei României”, cls. a II-a
2022 – Ordinul ,,Virtutea Aeronautică” în grad de ofiter
2023 – Emblema de Onoare a Forţelor pentru Operații Speciale
2023 – Emblema de Onoare a Medicinei Militare
2023 – Emblema de Onoare a Direcției de prevenire și investigare a corupției și fraudelor
2023 – Semnul onorific ,, În Serviciul Patriei” pentru 25 de ani de activitate
LIMBI STRĂINE: engleza
Tot în cursul acestei zile, ministrul Angel Tîlvăr, a participat, alături de generalul Gheorghiță Vlad, la o ceremonie de numire în funcție a noului director al Statului Major al Apărării, generalul de brigadă Valentin Brînzei, a noului șef al Secției Asistență Religioasă a Statului Major al Apărării, preotul militar Sorin Pitic, precum și a altor ofițeri și subofițeri din Statul Major al Apărării.